
2025 m.                       d. Nr. T-

Vadovaudamasi Lietuvos Respublikos civilinio kodekso 6.562 straipsnio 5 dalimi, 6.565 straipsnio 1 dalimi, Lietuvos Respublikos vietos savivaldos įstatymo 7 straipsnio 9 punktu ir 15 straipsnio 2 dalies 20 punktu, Lietuvos Respublikos žemės įstatymo 7 straipsnio 1 dalies 2 punktu ir Kitos paskirties valstybinės žemės sklypų pardavimo ir nuomos taisyklių, patvirtintų Lietuvos Respublikos Vyriausybės 1999 m. kovo 9 d. nutarimu Nr. 260 „Dėl kitos paskirties valstybinės žemės sklypų pardavimo ir nuomos taisyklių patvirtinimo“, 2 punktu, atsižvelgdama į 2025 m. vasario 25 d.  pirkimo–pardavimo sutartį Nr. 1085, 2025 m. sausio 27 d.  pirkimo–pardavimo sutartį Nr. IRRŠ-501, į (duomenys neskelbtini) 2025 m. kovo 4 d. prašymą (registracijos DVS „Kontora“ Nr. G-118 (8.27) ir į (duomenys neskelbtini) 2025 m. kovo 6 d. prašymą (registracijos DVS „Kontora“ Nr. G-1698 (8.21), Radviliškio rajono savivaldybės taryba nusprendžia:
. Nutraukti valstybinės žemės nuomos sutartis:
. 2001 m. balandžio 12 d. valstybinės žemės nuomos sutartį Nr. N71/01-0059, sudarytą su (duomenys neskelbtini) dėl 0,0112 ha ploto sklypo dalies 0,0968 ha žemės sklype (kadastro Nr. 7157/0006:254, unikalus Nr. 7157-0006-0254), esančiame Radviliškyje, Maironio g. 89.
. 2008 m. spalio 21 d. valstybinės žemės nuomos sutartį Nr. N71/08-0058, sudarytą su akcine bendrove „Rokiškio sūris“ 0,5343 ha valstybinės žemės sklype (kadastro Nr. 7122/0006:230, unikalus Nr. 4400-1671-4468), esančiame Radviliškio r. sav., Grinkiškyje, Lauko g. 2.
. Pavesti Radviliškio rajono savivaldybės administracijai kreiptis į Nekilnojamojo turto  registro tvarkytoją su prašymu dėl 1 punkte nurodytų valstybinės žemės nuomos sutarčių išregistravimo iš Nekilnojamojo turto registro.
. Nurodyti, kad šis sprendimas ne vėliau kaip per vieną mėnesį nuo jo priėmimo dienos gali būti skundžiamas paduodant skundą Lietuvos administracinių ginčų komisijos Šiaulių apygardos skyriui adresu: Dvaro g. 81, Šiauliai, arba Regionų administraciniam teismui bet kuriuose šio teismo rūmuose.

. Projekto rengimą paskatinusios priežastys, parengto sprendimo projekto tikslai ir uždaviniai.
Sprendimo projektas parengtas gavus asmenų prašymus nutraukti valstybinės žemės nuomos sutartis, pasikeitus pastatų, kitų inžinerinių statinių savininkams.
Sprendimo tikslas  gauti Radviliškio rajono savivaldybės tarybos pritarimą nutraukti 2001 m. balandžio 12 d. valstybinės žemės nuomos sutartį Nr. N71/01-0059 ir 2008 m. spalio 21 d. valstybinės žemės nuomos sutartį Nr. N71/08-0058, kadangi perleisti pastatai ir kiti inžineriniai statiniai, o naujieji statinių savininkai neperėmė su nuomos sutartimis susijusių teisių ir pareigų.
. Projekto iniciatoriai (institucija, asmenys ar piliečių atstovai) ir rengėjai.
Projekto iniciatorius – Radviliškio rajono savivaldybės administracijos Architektūros ir urbanistikos skyrius. Projekto rengėjas – Radviliškio rajono savivaldybės administracijos Architektūros ir urbanistikos skyriaus vyriausioji specialistė Vida Rodžianskienė. 
. Kaip šiuo metu yra reguliuojami sprendimo projekte aptarti teisiniai santykiai.
Lietuvos Respublikos vietos savivaldos įstatymo 15 straipsnio 2 dalies 20 punkte numatyta išimtinė savivaldybės Tarybos kompetencija – sprendimų dėl savivaldybei priskirtos valstybinės žemės ir kito valstybės turto valdymo, naudojimo ir disponavimo juo patikėjimo teise priėmimas.
Lietuvos Respublikos civilinio kodekso 6.565 straipsnio 1 dalyje reglamentuota, kad žemės nuomos sutartis gali būti nutraukta prieš terminą nuomininko reikalavimu.
Naujieji pastatų, patalpų, kitų inžinerinių statinių savininkai dėl valstybinės žemės sklypo įsigijimo gali kreiptis į Nacionalinę žemės tarnybą prie Aplinkos ministerijos, arba dėl valstybinės žemės sklypo nuomos sutarties sudarymo – į Radviliškio rajono savivaldybę.
. Kokios siūlomos naujos teisinio reguliavimo nuostatos, kokių teigiamų rezultatų laukiama.
Naujos teisinio reguliavimo nuostatos nesiūlomos. 
. Galimos neigiamos priimto sprendimo projekto pasekmės ir kokių priemonių reikėtų imtis, kad tokių pasekmių būtų išvengta.
Neigiamų pasekmių nenumatoma.
. Kokius teisės aktus būtina priimti, kokius galiojančius teisės aktus būtina pakeisti ar pripažinti netekusiais galios priėmus sprendimo projektą. 
Priėmus sprendimą, nebus keičiami ar pripažįstami negaliojančiais teisės aktai. Sprendimui įgyvendinti papildomų teisės aktų priimti nereikia.
. Sprendimo projektui įgyvendinti reikalingos lėšos, finansavimo šaltiniai.
Priėmusi sprendimą, Radviliškio rajono savivaldybė papildomų išlaidų nepatirs. 
. Sprendimo projekto rengimo metu gauti specialistų vertinimai ir išvados.
Nėra.
. Numatomo teisinio reguliavimo poveikio vertinimo rezultatai.
Neatlikta ir nenumatyta.
. Sprendimo projekto antikorupcinis vertinimas. 
Antikorupcinis sprendimo vertinimas neatliekamas.
.	Kiti, iniciatoriaus nuomone, reikalingi pagrindimai ir paaiškinimai. 
Nėra.
.	Pridedami dokumentai.
(duomenys neskelbtini)  2025 m. kovo 4 d. prašymas, (duomenys neskelbtini) 2025 m. kovo 6 d. prašymas. 

